વધુમાં કોંગ્રેસે કહ્યું હતું કે દેવાના બોજ નીચે દબાયેલા ખેડૂતો વ્‍યાંજકવાદીઓનો ભોગ બનીને જમીન માફીયાઓની જાળમાં ફસાતા આત્‍મહત્‍યાના માર્ગે આગળ વધવા મજબુર બન્‍યા હોવા છતાં ખેડૂતોની સમસ્‍યાઓનો ઉકેલ આવતો નથી. માટે ‘‘જગતના તાતના કલ્‍યાણ માટે અન્ન દાતાનો દિકરો શ્રી હાર્દિક પટેલ ૧૩ દિવસથી રાજયના ખેડૂતોના દેવા માફ કરવાની માંગ સાથે આમરણાંત ઉપવાસ કરી રહયો છે ત્‍યારે ખેડૂતોના સંર્પૂંણ દેવા માફ કરવામાં આવે'', કૃષિ બજેટ અને કૃષિ સબસીડીમાં વધારો કરવામાં આવે, વયોવૃદ્ધ ખેડૂતોને પેન્‍શન આપવામાં આવે, સરળતાથી વગર વ્‍યાજનું ધિરાણ આપવામાં આવે, રોઝ-ભુંડના ત્રાસથી ખેતી બચાવવામાં આવે તેવી માંગ પણ કરાઈ હતી.